**CONTRACT**

**de finanțare nerambursabilă**

**nr. …………. din ………………..**

În conformitate cu HCJ nr. ....................., prin care se aprobă Ghidul solicitantului – Programul județean pentru finanțarea nerambursabilă din bugetul propriu al Județului Brașov a proiectelor sportive – ***Programul Sportul pentru toți*** pe anul 2024,

Unitatea Administrativ-Teritorială Județul Brașov, cu sediul în municipiul Brașov B-dul Eroilor nr. 5, tel/fax 0268/410777/475576, având cod fiscal nr. 4384150 și cont bancar nr. RO08 TREZ 24A6 7500 0592 000X deschis la Trezoreria Municipiului Brașov, reprezentată legal prin Todorică - Constantin Șerban, Președintele Consiliului Județean Brașov, denumită în continuare **AUTORITATE FINANȚATOARE**,

și

......................................................., structură sportivă, cu sediul în localitatea ......................, str. ............................... nr. ........, județul ......................, telefon .................., cont bancar .................................., deschis la ..........................................., *Certificat de identitate sportivă nr. (dacă este cazul) .......................*, cod fiscal ..................................... reprezentată prin ................................................, denumită în continuare **BENEFICIAR**,

au încheiat prezentul Contract de finanțare a proiectului .........................................................., denumit în continuare **PROIECT.**

**CAP. I. OBIECTUL ȘI VALOAREA ȘI DURATA CONTRACTULUI**

**Art. 1.** (1) Prezentul contract are ca obiect finanțarea din bugetul propriu al Județului Brașov, conform H.C.J. nr. ............, a acțiunilor/activităților pe care Beneficiarul le va desfășura în cadrul Proiectului, în conformitate cu cererea de finanțare și cu anexele la aceasta (Anexele 1.1, 1.2.a, 1.2.b, 1.3., 1.4.).

(2) Costul total al Proiectului este:

|  |  |  |  |  |
| --- | --- | --- | --- | --- |
| Costul total al proiectului  - lei - | Cheltuieli eligibile - lei - | | | Cheltuieli neeligibile  - lei - |
| Total cheltuieli eligibile, din care:  - lei - | Contribuția proprie și/sau atrasă a Beneficiarului  - lei - | Finanțarea nerambursabilă  - lei - |
| 1 = 2 + 5 | 2 = 3 + 4 | 3 | 4 | 5 |
|  |  |  |  |  |

**Art. 2.** (1) Valoarea contractului este de ………………., reprezentând finanțarea nerambursabilă alocată Proiectului de către Autoritatea Finanțatoare, adică …….% din totalul cheltuielilor eligibile ale acestuia.

(2) Valoarea finanțării nerambursabile nu poate fi modificată în sensul majorării acesteia. În cazul în care valoarea totală a cheltuielilor eligibile realizate în urma implementării proiectului crește față de valoarea convenită prin contract, diferența rezultată este suportată în întregime de Beneficiar.

(3) În cazul în care valoarea totală a cheltuielilor eligibile realizate în urma implementării proiectului scade față de valoarea convenită prin contract datorită unor economii realizate pe anumite categorii de cheltuieli din bugetul proiectului, fără a afecta însă realizarea tuturor activităților asumate de Beneficiar, precum și scopul, obiectivele și rezultatele proiectului, sumele vor fi decontate astfel:

a) pe o linie bugetară cu cheltuielile eligibile realizate provenind numai din finanțarea nerambursabilă, valoarea finanțării nerambursabile va fi diminuată cu diferența rezultată.

b) pe o linie bugetară cu cheltuielile eligibile realizate provenind din finanțarea nerambursabilă și din cofinanțarea Beneficiarului, se va deconta cu prioritate valoarea cofinanțării până la epuizarea sumei, valoarea finanțării nerambursabile fiind diminuată cu diferența rezultată.

c) în situația în care, la finalul implementării proiectului, Beneficiarul nu realizează procentul de cofinanțare asumat prin contract, autoritatea finanțatoare va proceda la recalcularea finanțării nerambursabile în scopul respectării procentului prevăzut la alin.(1).

(4) Finanțarea nerambursabilă nu poate fi utilizată pentru activități generatoare de profit. În cazul veniturilor obținute din vânzarea de bilete sau din orice alte surse în perioada de implementare a proiectului, sumele încasate se utilizează exclusiv pentru acoperirea cheltuielilor de realizare a proiectului.

**Art. 3**. (1) Prezentul contract intră în vigoare la data semnării lui de către părți și încetează odată cu îndeplinirea tuturor obligațiilor prevăzute în prezentul contract, dar nu mai târziu de data de ................

(2) Data limită până la care trebuie finalizate activitățile proiectului, inclusiv plățile efectuate de Beneficiar este .................................., conform cererii de finanțare depuse*.*

**CAP. II. VIRAREA SUMELOR REPREZENTÂND FINANȚAREA NERAMBURSABILĂ**

**Art. 4.** Autoritatea Finanțatoare virează direct în contul Beneficiarului sumele reprezentând finanțarea nerambursabilă alocată Proiectului în trei tranșe, în baza facturilor emise de Beneficiar pentru fiecare tranșă și a solicitării scrise a acestuia, după următoarea procedură:

* Prima tranșă se acordă în avans, în sumă de .................. lei (dar nu mult de 30% din valoarea totală a finanțării nerambursabile).
* Decontul pentru această tranșă, atașat la raportul intermediar, se va depune în termen de 10 zile de la cheltuirea sumei, dar cu cel puțin 20 de zile înainte de data la care se finalizează contractul.
* Tranșa a doua, în sumă de ………………. (dar nu mai mult de 55% din valoarea totală a finanțării nerambursabile), se acordă în termen de cel mult 15 de zile calendaristice de la depunerea raportului intermediar, dacă acesta este validat de către Autoritatea Finanțatoare. Decontul pentru această tranșă, atașat la raportul final, va fi depus în maximum 10 zile de la încheierea activităților Proiectului (inclusiv a plăților din cadrul acestuia).
* Tranșa finală se acordă după depunerea raportului final. Suma exactă, reprezentând diferența până la valoarea integrală a finanțării nerambursabile justificate, va fi stabilită de către Autoritatea Finanțatoare după verificarea decontului și raportului final, și va fi comunicată Beneficiarului pentru a fi facturată, în termen de 15 zile calendaristice de la depunerea acestor documente.
* Beneficiarul poate opta pentru depunerea doar a raportului final.

**CAP. III DREPTURILE ȘI OBLIGAȚIILE PĂRȚILOR**

**Art. 5.** **Beneficiarul are următoarele drepturi și obligații:**

(1) Să i se respecte dreptul la confidențialitate în ceea ce privește informațiile incluse în cererea de finanțare.

(2) Să i se vireze în cont sumele aferente celor trei tranșe, în termenii stipulați în contract.

(3) Să implementeze Proiectul așa cum este prevăzut în prezentul contract și anexele acestuia, să utilizeze sumele primite exclusiv pentru finanțarea activităților, să asigure comunicarea eficientă și operativă a problemelor tehnice și financiare între Beneficiar și Autoritatea Finanțatoare.

(4) Să notifice Autoritatea Finanțatoare cu privire la orice modificare pe care intenționează să o aducă informațiilor cuprinse în cererea de finanțare în cel mai scurt timp posibil, pentru aprobarea acesteia, în cazul în care Autoritatea o consideră acceptabilă, și pentru a oferi posibilitatea monitorizării activităților de către reprezentanții Autorității.

(5) În cazul unei modificări survenite din cauze independente de voința Beneficiarului, acesta

va anunța Autoritatea Finanțatoare în cel mai scurt timp posibil, iar aceasta va decide continuarea sau rezilierea contractului.

(6) Să cofinanțeze în procent de …………….% cheltuielile eligibile din cadrul proiectului.

(7) Să emită facturi pentru fiecare tranșă pe care o solicită Autorității Finanțatoare.

(8) Să întocmească și să transmită Autorității Finanțatoare, în termenele stabilite la Capitolul II, raportul intermediar și cel final (anexele RC01, RC02, RC03, RC04 și RC05), însoțite de deconturi și documente justificative. Documentele justificative se depun pentru finanțarea nerambursabilă, contribuția proprie și cheltuielile neeligibile. Raportul final de activitate va cuprinde toate activitățile Proiectului și toate cheltuielile efectuate (înglobându-le și pe cele din raportul intermediar). În formularele de decont RC03 și RC04 depuse la raportarea intermediară se vor completa în continuare secțiunile pentru raportarea narativă a proiectului și cheltuielile efectuate până la finalizarea proiectului. Beneficiarul va respecta prevederile din Ghidul solicitantului, subcapitolele 5.4. Decontarea cheltuielilor și 5.5. Efectuarea plăților, precum și cele din Anexa 3. Cerințe decont.

(9) Să restituie Autorității Finanțatoare, în termen de 15 zile calendaristice de la data comunicării notificării, sumele nejustificate sau justificate necorespunzător. În cazul neachitării obligației de plată se vor percepe majorări de întârziere conform art. 183, alin. 2 din Legea nr. 207/2015.

(10) Să documenteze foto/video/audio activitățile/evenimentele Proiectului într-un mod din care să rezulte data și locul desfășurării lor, participanții, publicul și orice alte elemente care au presupus cheltuieli ce urmează să fie propuse pentru decont și/sau ar putea contribui la validarea rapoartelor finale și să le atașeze la raportul final (ex: articole de presă, fotografii ale locațiile Proiectului, înregistrări video ale evenimentelor organizate, liste de prezență etc.).

(11) Să atașeze la raportul de activitate câte un exemplar/o mostră/o fotografie pentru materialele publicitare și de promovare care au fost finanțate prin proiect.

(12) Să promoveze imaginea și denumirea Autorității Finanțatoare cu prilejul tuturor evenimentelor și acțiunilor desfășurate pe durata Proiectului. Orice material publicitar și de promovare realizat și difuzat în cadrul Proiectului va conține sintagma:

**„Proiect cofinanțat de Consiliul Județean Brașov”**

și stema județului Brașov.

Stema județului Brașov este pusă la dispoziția Beneficiarului în format electronic, ca anexă la ghidul solicitantului.

Pe echipamentele sportive care permit inscripționarea se va insera denumirea finanțatorului: „Consiliul Județean Brașov”.

(13) Să promoveze proiectele sportive finanțate prin intermediul platformei județului Brașov [www.brasovtourism.app](http://www.brasovtourism.app).

(14) În cazul organizării de competiții, să permită accesul nediscriminatoriu al publicului larg în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către Beneficiar.

Dacă accesul se face pe bază de bilete, Beneficiarul este obligat să acorde înlesniri ale accesului la proiect pentru elevi, studenți, persoane cu dizabilități, veterani de război și văduvele de război conform legislației în vigoare.

(15) Să permită reprezentanților Autorității Finanțatoare accesul la activitățile, acțiunile și manifestările proiectului în scopul monitorizării acestuia.

(16) Să respecte prevederile actului constitutiv și ale statutului propriu, precum și statutul și regulamentele federației sportive naționale la care este afiliată, dacă este cazul;

(17) Să promoveze spiritul de fair-play, să întreprindă măsurile necesare pentru prevenirea și combaterea violenței și dopajului în cadrul acțiunilor finanțate potrivit prezentului contract;

(18) Să asigure serviciile medicale, ordinea publică și să respecte normele de pază și protecție contra incendiilor la locul de desfășurare a acțiunilor sportive;

(19) Să furnizeze Județului Brașov, în maxim 5 zile lucrătoare de la solicitare, orice informație cu privire la derularea proiectului sportiv pe care acesta o solicită;

(20) Să obțină toate avizele, acordurile, autorizațiile ori asimilate acestora solicitate de legislația în vigoare, de regulamente locale ș.a. pentru organizarea de competiții.

(21) Să depună în maxim 10 zile de la termenul stabilit la art. 3(2) raportul final (anexe RC01, RC02, RC03, RC04 și RC05), însoțite de deconturi și documente justificative.

(22) Să prezinte autorității finanțatoare, la solicitarea acesteia, în procesul de verificare a decontului, documentele justificative în original pentru verificarea conformității acestora.

**Art. 6. Autoritatea Finanțatoare are următoarele drepturi și obligații:**

(1) Să verifice modul în care este utilizată suma acordată pentru realizarea obiectului contractului.

(2) Să i se restituie sumele neutilizate sau justificate necorespunzător, în termen de 15 zile calendaristice de la data transmiterii notificării către Beneficiar.

(3) Să monitorizeze derularea activităților proiectului.

(4) Să procedeze la verificări parțiale sau ale întregii documentații a proiectului atât în perioada derulării contractului de finanțare nerambursabilă, cât și ulterior validării raportului final, în scopul completării dosarului finanțării nerambursabile, dar nu mai târziu de 6 luni de la expirarea termenului prevăzut pentru validare.

(5) Dacă Beneficiarul nu reușește să pună în aplicare Proiectul în condițiile asumate și stipulate în contractul de finanțare, Autoritatea Finanțatoare are dreptul de a întrerupe plățile, notificând Beneficiarul în acest sens. Dacă în termen de 15 zile de la notificare Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

(6) Finanțarea nerambursabilă poate fi redusă și/sau Autoritatea finanțatoare poate cere restituirea, în totalitate sau parțial, a sumelor deja plătite, dacă Beneficiarul nu respectă termenii contractuali (inclusiv cererea de finanțare). Autoritatea Finanțatoare are dreptul de a întrerupe plățile, notificând Beneficiarul în acest sens. Dacă în termen de 15 zile de la notificare Beneficiarul nu remediază situația, contractul se poate rezilia de plin drept, fără a fi necesară intervenția instanței de judecată, Autoritatea Finanțatoare fiind exonerată de plata oricărei despăgubiri de orice fel.

(7) Să vireze sumele alocate din bugetul județean pentru finanțarea Proiectului către Beneficiar, în condițiile prevederilor cap. II din prezentul contract.

(8) Să urmărească și să verifice conformitatea documentelor depuse de Beneficiar la decont, atât pentru finanțarea nerambursabilă, cât și pentru contribuția proprie sau atrasă.

(9) Să întocmească rapoarte de specialitate, prin Serviciul Învățământ, Cultură,. Turism, Sport, Culte, Relații Externe, privind modul de îndeplinire a activităților proiectului și conformitatea cheltuielilor.

**CAP. IV. FORȚA MAJORĂ**

**Art. 7**. (1) Forța majoră este constatată de o autoritate competentă. Forța majoră exonerează părțile de îndeplinirea obligațiilor prevăzute în prezentul contract.

(2) Partea care invocă forța majoră are obligația de a notifica celeilalte părți, imediat și în mod complet producerea forței majore și de a lua orice măsură care îi stă la dispoziție în vederea încetării acesteia.

(3) Dacă forța majoră acționează sau se estimează că va acționa o perioadă mai mare de trei luni, orice parte are dreptul să notifice celeilalte părți încetarea de plin drept a prezentului contract, fără ca nici o parte să poată pretinde daune - interese.

**CAP. V. ÎNCETAREA CONTRACTULUI**

**Art. 8.** (1) Contractul de finanțare încetează prin:

- executare;

- ajungerea la termen;

- acordul de voință al părților contractante.

(2) În cazul în care una dintre părți nu își respectă obligațiile asumate prin contract, partea lezată va notifica părții în culpă să depună toate diligențele pentru executarea corespunzătoare a clauzelor contractuale.

(3) Dacă partea în culpă nu se conformează în termen de 15 zile calendaristice de la primirea notificării, contractul de finanțare poate fi reziliat de plin drept, fără a fi necesară intervenția instanței de judecată.

**CAP. VI. RĂSPUNDEREA CONTRACTUALĂ**

**Art. 9.** Părțile contractante răspund pentru prejudiciile cauzate prin neîndeplinirea sau îndeplinirea necorespunzătoare a obligațiilor asumate prin prezentul contract. În situația nerespectării prevederilor contractului de finanțare, beneficiarul finanțării nerambursabile va fi exclus din procesele de evaluare și selecție viitoare.

**Art. 10.** (1) Nerespectarea de către Beneficiar a obligațiilor asumate prin prezentul contract atrage obligarea acestuia la restituirea parțială sau integrală a sumelor primite, la care se adaugă majorările de întârziere conform art. 183, alin 2 din Legea nr. 207/2015.

(2) Pentru nerestituirea sumelor nejustificate sau justificate necorespunzător în termen de 15 zile calendaristice de la data comunicării notificării, se vor percepe majorările de întârziere prevăzute la art.10 (1).

(3) Nerespectarea prevederilor de la art. 5 (12, 13) privind promovarea imaginii și denumirii Autorității Finanțatoare - Consiliul Județean Brașov - se sancționează prin diminuarea cu 10% a finanțării nerambursabile acordate.

(4) Nerespectarea termenului menționat la art. 5 (21) se sancționează prin diminuarea cu 5% a finanțării nerambursabile acordate.

**Art. 11.** Modul de utilizare a sumelor acordate sub forma finanțărilor nerambursabile din fonduri publice este supus controlului Autorității Finanțatoare, a Curții de Conturi și a oricărei instituții cu atribuții în domeniul controlului financiar-fiscal, în conformitate cu prevederile legale în vigoare.

**Art. 12.** În cazul neregulilor constatate ulterior finalizării implementării Proiectului, Beneficiarul are obligația să restituie debitul constatat, precum și majorările de întârziere aferente. În cazul nerespectării obligației de restituire a debitului, Autoritatea Finanțatoare va sesiza organele competente în vederea declanșării executării.

**CAP. VII. MODIFICAREA CONTRACTULUI**

**Art. 13.** (1) Modificările contractului de finanțare nerambursabilă prin act adițional nu pot afecta scopul și obiectivele proiectului, rezultatele, valoarea maximă a finanțării nerambursabile prevăzute prin contract și nici factorii de evaluare care au stat la baza acordării finanțării nerambursabile.

(2) În situația în care, din motive obiective, Beneficiarul contractului apreciază că se impune o modificare a contractului de finanțare, acesta va solicita în scris încheierea unui act adițional. Solicitarea va include obligatoriu motivarea, însoțită de documente justificative și de Anexa 1.3 *Acțiunile, activitățile din cadrul proiectului* modificată respectiv Anexa 1.2. *Bugetul acțiunii activității din cadrul proiectului*, cu evidențierea clară a liniilor bugetare afectate.

(3) Prevederile actului adițional devin operabile de drept după semnarea acestuia de către părți.

(4) Solicitările de acte adiționale care modifică scopul si obiectivele proiectului, rezultatele, valoarea maximă a finanțării nerambursabile prevăzute prin contract sau factorii de evaluare care au stat la baza acordării finanțării nerambursabile conduc la rezilierea contractului de finanțare.

(5) Prin excepție, pentru modificările care vizează modul de organizare - perioada și locul de desfășurare a activităților - fără a modifica data finală de implementare a proiectului, se notifică autoritatea finanțatoare, nefiind necesară încheierea unui act adițional. Notificarea va fi însoțită de Anexa 1.3 *Acțiunile, activitățile din cadrul proiectului* modificată, cu evidențierea clară a acestora.

**CAP. VIII. LITIGII**

**Art. 14.** (1) Litigiile izvorâte între părți în legătură cu interpretarea sau derularea prezentului contract se vor soluționa pe cale amiabilă.

(2) În cazul în care soluționarea pe această cale nu va fi posibilă, litigiul va fi supus spre soluționare instanțelor de judecată competente.

**CAP. IX. DISPOZIȚII FINALE**

**Art. 15.** Prevederile prezentului contract au putere deplină pentru părți și se constituie în norme cu caracter tehnic, financiar și administrativ.

**Art. 16.** Orice comunicare între părți referitoare la îndeplinirea prezentului contract va fi transmisă în scris. Orice document scris trebuie înregistrat atât în momentul transmiterii, cât și în momentul primirii.

**Art. 17.** Prezentul contract se încheie în 3 (trei) exemplare, dintre care 2 (două) exemplare pentru Autoritatea finanțatoare și 1 (unul) exemplar pentru Beneficiar.

**Autoritatea Finanțatoare, Beneficiar,**